sár 
é vézát 
ús 
06 

só: 

§ 

[esze e 

B 

zi 

ef 

Kea 

WV d 

Té 


hág 


ő b a í k sz : 
4 7 og : É I ; i 
A Magyar Úttörők Szövetségének gyérmeklapja XXV. évf. 1. sz. egét 
. . ÚT Szerkesztő: Kelemen Sándor At ; j i 
fé Kálélén: Kisdobos szerkesztősége, 1502 Budapést, Postafiók 100. Telefon: 664-373 b Re A 
50". Kiadja azlíjúsági Lapkiadó Vállalat. Felelős kiadó: dr. Petrus György 5 2 
" Kiadóhíivatal: 1374 Budapest VI., Révay. u. 16. Telefon: 116-660. Terjeszti a Magyar Posta 
Előfizethető bármely postahivatalnál, a kézbesítőknél, a Posta hírlapüzleteiben 
és a Posta Központi Hírlapirodánál (KH) 1900 Budapest V., József nádor tér"1. Közvetlenül 
"vagy postaútalványon, valamint átutalással a KHI 215-96162 pénzforgalmi jelzőszámlára. 
5) n Megjelenik évenként tíz alkalommal, " 


Előfizetési díj 1 évre 40,— Ft, I. félévre 24,— Ft, II. félévre 16,— Ft, negyedéves előfizetés nincs. 
, Készült a Kossuth Nyomdában. 75.1103. Felelős vezető: Monori István vezérigazgató 


d vé 
[inpEx: 254] ; 
£ sét 


Kéziratokat nem őrzünk meg, és nem adunk vissza. 
A címoldal BÁNYAI ISTVÁN, a hátsó címoldal VIDA GYŐZŐ rajza" 

C sédi Ferkó a második osztálynak legjobb 
tanulója. Kitűnő az énekből is. Sőt a tanulmá- 
nyok mellett a testgyakorlatban, labdarúgásban 
sem marádt senki mögött. 

Két gyönge oldala ismeretes csupán Csuli Fer- 
kónak. Egyik az, hogy ha olvasmányhoz férhet, 
éppenséggel ha meséskönyv akad a kezébe, akkor 
Ferkó odacsap minden más foglalatosságot, és 
falja a betűt. A másik gyönge oldala, hogy a kéz- 
ügyességben nem hogy kiválóbb lenne társainál, 
de a legutolsókkal kullog az osztályban. 

Kobrák tanító bácsi, a kézimunka órák veze- 
tője váltig fájlalja, hogy Csuli Ferkó, az osztály 
legjobb tanulója, kézimunkában a legügyetle- 
nebb. 

Mit is tett legutóbb Kobrák tanító bácsi, hogy 
Csuli Ferkót és vele minden növendékét jobb 
munkára serkentse? Hát egy gyönyörű képes 
meséskönyvet tűzött ki jutalmul azon tanuló szá- 


mára, aki a legügyesebb kézimunkát készíti el 
otthon, a következő órára. 

Csuli Ferkót ez a jutalom nagy izgalombá hoz- 
ta. Föltette magában, hogy: törik-szakad, de ő 
nyeri el a jutalmat. Hosszas töprengés után el- 
határozta, hogy föláldozza egyik remek gdadoho- 
zát, abból remek szekeret csinál, temekül forgó 
kerekekkel és a szekér elé kenyérből két szép lo- 
vat mintáz. Ezzel elnyeri a pályadíjat. 

Ebéd után nekifogott Csuli Ferkó és fúrt-fara- 
gott, vesződött a szekérrel. Késő délutánra el is 
jutott odáig, hogy a szekér elkészült. Persze most 
következett volna a nagyobb munka, A kér ló 
megmintázása. 

Csakhogy az egész pályázat vesztére, CStli Her- 
kó kis nénje egy szép meséskönyvet kért kölcsön 
a szomszédból. Azt odatrakta a polcáta és elment 
főzőcskét játszani. 

Nosza Csuli Ferkó nem bírt ellenállni szenve- 

délyének, az olvasásnak. Nem törődött többé 
a szekérrel, azaz a lovakkal és rávetette magát 
a meséskönyvre. 

A szeme káprázott, a feje zúgott, de a könyvet 
egyhuzamban elolvasta Csuli Ferkó. Éppen a leg- 
utolsó mesét találta a könyvből a legmulatságo- 
sabbnak. 

Tartalma pedig ez volt: a szerencsét próbáló 
szegény legény leül falatozni az útfélre. Odajön 
hozzá egy kis egér, és ezt cincogja: — jaj, be éhes 
vagyok, ne üss agyon, te legény, hanem adjál né- 
hány mortzsát az ételedből. A legény jószívű és 
odavet egy-két motzsát az egérnek. Amikor pedig 
az egétke jóllakik, ezt cincogja: jótett helyébe jót 
várj! Majd jelentkezem, ha szükséged lesz rám! 
Azzal a kis egér eltűnt. Dehát ő volt az egerek 
fejedelme. . . Nos hát aztán a legény a kegyetlen 
feketekirályudvarábajut el. A király minden hozzá 
vetődővel irtózatos kaján tréfát űz. A legénynek 
azt mondja: imhol egy véka kölest szóratok el 
a kertemben szanaszéjjel, ha egy óra alatt össze- 
szeded, fele királyságom a tied, ha nem, akkor 
fejed vétetem! No, a legény búnak ereszti ve- 
szendő fejét. De ki terem ott? Az egerek fejedel- 
me. Parancsára ezer kis egér fut összeszedni a kö- 
lest a vékába. El sem telik az óra, a legény viheti 
a királynak, és övé a fele országa. . . 

Ferkó az olvasástól kábultan a nyitott ablak 
elé állt, egy kis üdítő levegőt szívni. Az ablak 
a sétányra nyílik. Pár lépésre egy terebélyes tölgy 
állott. 

Egyszerre azt látja, hogy nagy surrogva ter- 
metes szarvasbogár száll az alkonyati levegőn át 
a tölgyfa törzsére és ott megpihen. 

Abban a szent percben a fa alatt Lajkó, a szom- 
széd fiú jelenik meg és az ablakba kiált föl Ferkó- 
nak: 

— Tyű! Láttad ezt a nagy bogarat? Ahol má- 
szik-e jó magasan. Hozok egy rudat és leütöm. 

Ezzel Lajkó mát rohant is el. Fetkónak pedig 
még eszébe járt a mese kis egere és azt gondolta: 
azért sem hagyom, hogy Lajkó agyonüsse azt 
a szegény bogarat! Le is szaladt a lakásukból. 
Mire Lajkó megérkezett egy hosszú rúddal, Ferkó 
már várta a fa alatt, és ezzel fogadta: 

— Te! Kár leütnöd ezt a szarvasbogarat. In- 
kább tartsuk alája a tudat és szépen leszedjük, ha 
támászik. 

— Helyes! — egyezett bele Lajkó. Majd hoz- 
záfűzte: — Aztán itt lenn elbánunk vele! 

Ferkó nem válaszolt semmit egyelőre. Hanem 
munkához látott társával együtt, hogy a rudat 
a gyanútlanul mászó szarvasbogár alá tolják. Ami- 
kor rákapaszkodott, elemelték a fa törzséről és 
szépen a földte eresztették. A szarvasbogár har- 

ciasan ágaskodni kezdett, és össze-összecsíptette 
két nagy szarvát: 

— Látod! Ha ez bekapja az ujjad a szatva közé, 
ki is töri, azt hallottam! — mondta Lajkó és 
mindjárt fölemelte a rudat: — Én agyoncsapom! 

— Nem engedem, hogy megöld! Nem bánt ez 
senkit, ha nem bántják! — állt pajtása elé Ferkó 
és megragadta a rudat. 

Szóváltás és dulakodás kerekedett. Mígnem 
Fetkó a következőt javasolta: 

— Ne verekedjünk össze! Hanem gyere, kel- 
jünk szabályos birokra. Amelyikünk odavágja 
a másikat, azé a bogár! 

Lajkó belement a megoldásba. Egymásnak es- 
tek és megejtették a mérkőzést a bogárért. Ered- 
ményeképpen Ferkó kétvállra fektette Lajkót. 

A szarvasbogár lassan mászott közben a fa töve 
felé. 

A győztes Ferkó kicsit évődött magában: mi- 
tévő legyen a bogárral? Nem nagyon bízott paj- 
tásában, hogy nem tervez-e újabb merényletet 
a bogár ellen, ha szabadon ereszti? Fölkiáltott 
hát kis nénjének, hogy dobjon le egy skatulyát az 
ablakból. Aztán amikor ezt megkapta, háta köze- 
pén megragadta a szarvasbogarat és belerakva 
a skatulyába, egyelőre felvitte a lalkásukba, hogy 
majd azután szabadon ereszti! 

Aztán! Dehát Ferkó a nagy munkában, olva- 
sásban alaposan eltörődött. A szarvasbogarat 
a skatulyában odarakta a könyvespolcára és el- 


felejtkezett róla. Ha még foglalatoskodott gon- 
dolatban valamivel, Csuli Ferkó, inkább az volt, 
hogy fájlalta, miért nem mintázta meg szekere 
elé a lovakat a kézimunka-pályázattra ! 

Most pedig átugorhatni minden nem-fontos 
mozzanatot. . . Egészen odáig, hogy Ferkó ágyá- 
ban, már hajnaltájt furcsa félálomban hánykoló- 
dik. 

Szorongás kínozza, hogy a kézimunkaórára 
nem készült el a szekere két lovával... Akkor 
egyszerre megjelenik előtte pártfogoltja, a szarvas- 
bogár és ezt mondja neki: 


— Dehát Ferkó! Csak lovasszekér van? Hát 
ökröt, bivalyt nem fognak szekérbe? Nézd csak! 
Nekem is szarvam van, mint ezeknek. Mit szól- 
nál ahhoz, hogy engem fognál szekered elé? Csi- 
nálsz nekem egy kis jármot, és én majd húzom 
a szekeredet, amerre itrányítasz . . . Mert jótett he- 
lyébe jót vágj! . . . 

Ferkó úgy ugrott ki az ágyából, mint riadó- 
fúvásra a jó katona. Aztán nekifogott, hogy egy 
kis jármot szerkesszen a szarvasbogara számára. 
Mire iskolába kellett mennie, nemcsak a járom 
volt kész, hanem Ferkó ki is próbálta kis fogatát 
a padlón. 

És most újra átugorhatni a mellesleges moz- 
zanatokon. 

Már ott áll Kobrák tanító bácsi a kézimunka- 
órán az osztály előtt. Fölszólította az osztályt, 
hogy pályamunkáját minden tanuló rakja a tan- 
terem hosszú munka-asztalára. Az összes pálya- 
művek között egy hatalmas alkotás díszeleg. 
Egyik tanuló dobozokból gyönyörű vasúti moz- 
donyt szerkesztett, és hozzá egész sort szerelvényt. 

Na, Csuli Ferkó! Micsoda silányság ehhez ké- 
pest a te szekered! Hát versenyre kelhet az, egy 
ilyen csoda kis vonattal? 

Kobrák tanító bácsi néhány elejtett szavából 
már sejti is az osztály, hogy a díjnyertes a vonat 
készítője. De akkor váratlanul előáll Csuli Ferkó, 
és ezt mondja: 

— Igen, tanító bácsi kérem, de az én szekerem 
maga-magától elindul és gördül tova, akár itt az 
asztalon! 

— Ne mondd! Hogyan lesz az fiam megesz- 
közölve? I 

— Így ni! — szól Ferkó. 

Azzal a kezében tartott dobozából kiveszi 
a szarvasbogarat, a szekere elé teszi, nyakára il- 
leszti a jármot és a szarvasbogár bizony kényesen 
elindul a szekérrel. Csuli Ferkó csak a tollszára 
hegyével irányítja szekerét amerre akarja, az asz- 
talon. 

Ilyet sem pipált még a kézimunkaóra. Az osz- 
tály harsogó nevetésre fakad. Kacag Kobrák 
tanító bácsi is, amikor így szól: 

— Hát gyerekek, most már én sem tudom el- 
dönteni, kié a dicsőség ? 

— Csuli Ferkó a nyertes! — zúgja erre a máso- 
dik osztály. 

Kobrák tanító bácsi elfogadta a második osz- 
tály döntését. Csuli Ferkó kapta a jutalomdíjat. 

Tehát mi történt? A meséskönyv meséje segí- 
tette Csuli Ferkót a másik meséskönyvhöz. 

Mégiscsak okos dolog a könyvvel foglalkozni! 


HEINZELMANN EMMA rajzai 

Az Űrhajó urév Kara Lajosnak. jutott eszébe, mert az ő mamája egy gyűlésen 
Tyereskovával, a világ első női űrhajósával, aki felírta a nevét egy 
lapra, kifejezetten Lajos számára emlékül. Úgyhogy Lajos tulajdonképpen 
Tyereskova őrs akart lenni, és vele együtt nyomban a másik két fiú. A lányok- 
nak erről viszont Gagarin jutott eszébe. Végül is az Űrhajós névben egyeztek 
meg titkos szavazással, 7:0 arányban. Heten tartoztak ebbe az őrsbe, egyben 
ők voltak a negyedik osztály. Kis iskola volt az övék, csak az alsós gyerekek 
jártak ide a faluból, összesen huszonöten. 

A tettek beszélnek; az Űrhajós őrs első szóra elvállalta a Csendes portát. 
Olyan volt az, ott a falu végén, mint egy mesebeli házikó: csepp ablaka, csepp 
kapuja, az eresz alatt fecskefészek, kerekes kút az udvarán. Csakhogy a mese- 
beli házban két szomorú kis öreg lakott: Csendes bácsi nyolcvan éves, Csen- 
des néni fiatalabb, de bottal jár. A legnagyobb baj mégis az volt, hogy egyedül 
éltek, se gyerekük, se rokonuk a faluban, de talán a világon se. Mert vendég 
nem járt hozzájuk, az biztos, és ők se mentek szomszédolni, csak esténként 
kiültek a ház elé. Akkor legalább köszöngettek nekik az arra járó emberek. 

Az Űrhajós őrs jószívvel vállalta, hogy segíti a két öreget, amiben csak kell. 
Ott tévedtek el egy kicsit, amikor ők találták ki, mi legyen a segítség. 

Úgy kezdődött, hogy az egész őrs bevonult a Csendes házba, persze hogy! 
Ki maradt volna otthon a fontos munkából?! A Mama riadtan nézte a bevonu- 
lást, ennyi ember egyszerre talán a lakodalmukon járt itt utoljára. Atyus meg- 
mutatta, hol vannak a szerszámok, és csak ingatta a fejét, nevetgélt eleinte, 
hogy mit ki nem találnak ezek a mai gyerekek. ; 
. a Az őrs nekilátott! A fiúk felsöpörték az udvart. Nagyobb port kavartak, 
ml £1 S mintha autó megy el a ház előtt. Később fellocsolták ugyan, de Mamus akkor 


Zak há 72 es aa Vg szemrehányóan köhögött. A lányok a ház belsejét kapták kézbe, elmoz- 
4 wíy SAS Tá ! , dítottak minden bútort, és nem sivalkodott, aki pókhálóba nyúlt. Még a ve- 

ksörömpölt-ésettíüebes hogy a macska behúzott farokkal rohant el a vakvi- 
/ lágba. Ma 
7 Afiúk mégfátis apritottak, felrakták szép halomba a góré belsejébe. Úgy- 
. sincs benne kukorica, és ott legalább nem ázik. A száraz leveleket, meg a sze- 
metet is, amit napközbeni összetakarítottak, befejezésül elégették az ól mö- 
gött. Atyus csak pislogott a lángok láttán, be is ment hamar a házba. A gyere- 
kek meg majdnem táncot férrák a tűz körül örömükben, hogy úgy ragyog 
minden. És különben is szóltta magnó. Mátyus Borinak van magnója, el is hozta 
kérés nélkül, hogy felvidítsák a két öreget. Szólt a magnó egész délután, 
pontosabban: ordított, ANAL Elle ea ÁkL SP a padlást takarította; 
joga van hozzá, nem igaz?! (/ 

— Még a fecskék is elmenekültek! — panaszolta Mamut denkinek, aki 
estefelé beköszönt. Mert az emberek észrevették, hogy nagy a irénd a portán, 
és dicsérték a gyerekeket. XS 

szek s 
. Dicsérték őket Csendesék is, amikor nagy elégedetten, csatakosan indul- 
— tak hazafelé. Köszönték a fáradságot. És azt mondták, ne jöjjenek ide többet. 
. Mamus mondta, és lehúzta a kendőjét egészen, nem is látszott ki a szeme. 
8 Atyus se invitálta őket vissza, valami történetet mesélt, amikor egy semmi kis 
parázstól leégett az egész porta. . 

— Bumeráng — mondta Kara tájas később. Ő szólalt meg elsőnek; az 

őrs különben némán kesergett az árokparton. 


— Mi az a bumeráng? — kérdezte valaki, de nem nagyon érdekelhette, // 


hallatszik az az ember hangján. 

tek használják. Az a tulajdonsága, hogy ha eldobják és nem jól céloznak vele, 

visszavágódik ahhoz, aki elhajította — mondta egy szuszra Kara Lajos, mert 

ő nagyon tájékozott volt az ilyesmiben. 

— És hogy kerül ez ide? — nyűgölködött valaki. —És kit érdekel? Menjünk 
haza! Csípnek a szúnyogok. És ezek a Cséndesék. . . 

— Éppen ez az — folytatta előadását Kara; ő nem volt ideges! — Ez a bu- 
; meráng! Nem jól fogtunk a segítséghez, most visszaesett a fejünkre. . . 

— Hogyhogy nem jól? Miért nem jól? — ugráltak föl az őrs tagjai, majdnem 
megverték Karát. 

Pedig neki volt igaza, ezt a tanító néni derítette ki; másnap elmént Csen- 
desékhez. Megbeszélték a dolgot itt is, ott is; nem ment könnyen. De pár 
nap múlva újra elmentek az úttörők Csendesékhez, igaz, most már ketten 
csak. És attól kezdve mindig mentek kettesével. Elhozták a boltból, ami kel- 
lett, kiváltották a gyógyszert. A fiúk felvágták a fát továbbra is, de most már 
úgy rakták, ahogy Atyus szerette. Mama megmondta a lányoknak, hogy 
a verandát ne mossák, mert azt tapasztani kellene már sárral, és azt úgyse 
értik; tényleg nem! Szerencsére kikeltek közben a kisfecskék, így egyrészt 

. Mama megnyugodott, másrészt szemét is hullott a fészekből, a veranda 

tapasztás nélkül takarítható. 

Es Egyszer azt mondta ÁAtyus, holnap jöjjön el egyszerre mindenki; az őrs 
csak csodálkozott. Hát a múltkor éppen ez volt a baj... Mindenesetre el- 
mentek. Valaki azt jósolta, talán kimeszelik most a házat, azért kell. Köszön- 
tek szép illedelmesen, Atyus meg odament a kúthoz. Öntöztetni akar, gon- 

. —— dolták a gyerekek, és ugrottak, hogy segítsenek. De Atyus nem engedte. 

Ünnepélyesen húzta fel a vödröt, lassan is, mert nehéz volt. 

A vödörben hatalmas görögdinnye gömbölyödött, akkora, mint egy kisebb 
gyerek guggolva. 

— Nektek hűtöttem be — mondta Atyus. — Érik még egy-kettő hátul, 
az ól mögött. Az is a tietek lesz. 

Talán a harmadik dinnyénél Mátyus Bori arra merészkedett, hogy elhozta 
. a magnót újra. De most üres szalaggal. Mert a dinnyézés során kiderült, hogy 
Atyus, ha kedve tartja, szépen énekel. Olyan régi nótákat tudott, mint senki 
más a faluban, igaz, az emberek közt is ő volt a legrégibb. A gyerekek meg- 
mondták, hogy szeretnék felvenni a nótáit magnóra, gyűjtik a régi népdalokat 
úgyis. Atyus rögtön belement, még büszke is volt, úgy látszott. Amikor 
visszahallgatták a felvételt, Mamus csak összecsapta a kezét, és sóhajtott. 
Atyus meg azt mondta, tud ő még cifrább nótákat is, elénekli nekik mindet 
sorba, ha már ebben telik örömük. 

— Vadászfegyver. Hajlított fa, olyan kifliforma. Az ausztráliai bennszülöt- 

hóesésbe. 


Bundás halász áll a jégen, 
talpas, tenyeres. 

Se hálója, se varsája, 
mégis halra les. 


Ladik nélkül megy a vízre, 
hullámokra dül, 

gumiruha nélkül bátran 
víz alá merül. 


Tátogató eziüst-halak 
seregébe csap, 

a víz csattan, nyelve csetten, 
nyeli a halat. 


Jégországban jég a háza, 
jég az ablaka, 

párát fújó fehér kályha 
a mackó maga. 


Karmos mancsát hasra téve 
ott elszundikál, 

s morgolódik, hogyha kívül 
Jajgat a sirály. 


Ismerek egy öregasszonyt, 

— igazat mondok, nem tréfát — 
aki egyszer a tavasztól 

elkérte a varázskrétát. 


És azóta, mint a tavasz, 
hegyre, dombra és mezőre, 
ő is virágokat rajzol 
kemencére, terítőre. 


Lehet őszis, jöhettélis, 857 


olyan csudát tudekréta, 7 


szarkaláb és gólyahír nő, 
egz Pad gi ésa 
sárgák atgaréta. 
48 Hidd 3 Nok egy titkot néktek, 
ry titkot a kicsi szóban: 


enne lakik e varázslat, 
benne, minden tolltartóban. 


Minden színes ceruzában, 
vízfestékben és ecsetben — 
ha akarod, rózsa nyílik, 

Ja ágára levél lebben. 


Amíg odakünn a tél majd 
fehér jégvirágát írja, 

mi idebenn, a szobában, 
tavaszt írunk a papírra! 


BÁNYAI ISTVÁN rajzai 


A hegyaljai Golop és Tállya községek között van 
egy magaslat, amit Akasztódombnak nevez a szóbeszéd. 


. . . Valamikor, a kuruc-labanc világban egy akasztófa 
állott a tetején. Abban az időben két bírája volt Tállya 
helységének, mégpedig egy kuruc párti és egy labanc 
párti. A hadiszerencse forgandósága miatt volt ez 
így, mivel hol az egyik, hol a másik , fél" birtokolta 
Tállyát, 

Egy alkalommal, amikor már hosszabb ideje a laban- 
cok voltak az urak, a labanc bíró elhatározta, hogy fel- 
akasztatja kuruc társát. Menten vasra verette hát, majd 
szigorú őrizet mellett, az egyik kora reggelen elindította 
a mai Akasztódomb felé a kivégzési menetet. Ám, bár- 
hogy titkolták a dolgot, a falu apraja-nagyja mégis tu- 
domást szerzett róla, s nagy csapatban kísérte a kuruc 
bírót a vesztőhelyre. A lakosság igen szomorú volt, mert 
mindenki szerette a halálraszántat. 

Meiit, mendegélt a gyászos menet, ám mikor a domb 
tetejére értek, nagy meglepetés érte a hóhért: az akasztó- 
fa nem volt sehol! 

Nagy méreg öntötte el a magas, veres embert, de mit 
volt mit tennie, vissza kellett kísérnie a városka börtöné- 
be az elítéltet. 

— Eltűnt az akasztófa, főbíró uram! — jelentette 
a gazdájának. 

— Mordizom adta teremtette — furcsállotta a labanc 
úr, majd azon minutumban parancsot adott egy új akasz- 
tófa felállítására. És még nem szállott le az este, amikor 
az új bitófa ott díszelgett a mai Akasztódomb tetején. 


Másnap reggel megint megindult a gyászos menet, 
hogy a kuruc bírót a vesztőhelyre kísérjék. Hanem ami- 
kor a domb alá értek, ugyancsak elálmélkodtak az oda- 
érkezők: az új akasztófa szőrén-szálán eltűnt! 

No, de erre már a hl: ba c bírót is elöntötte az epe. 


— Gonosz kuruc praktika! — hajtogatta. — De majd 
megtanítom én móresre ezt a kuruc párti népet! 

Azzal újabb parancsot adott, hogy még nagyobb, még 
erősebb akasztófát ácsoljanak. És hogy a kuruc pártiak 
ne tudják eltüntetni, erős őrséget állíttatott oda. 

— No, most már hetvenkedhettek, bocskoros kuru- 
cok! — jelentette ki nagy garral. 

Aztán a nagyobb nyomaték kedvéért maga is elkísérte 
a menetet az Akasztódombra. Bizony kár volt odamen- 
nie őkelmének! Mert attól, amit ott látott, csaknem meg- 
ütötte a guta. 

Az új, nagy akasztófa megint nem volt sehol! 

— Gyalázat! Gyalázat! — hörögte magából kikel- 
ten. — Hát micsoda málé szájú őrség ez? Fegyverük van, 
és mégis ellopják tőlük az akasztófát! A tállyai nép 
nagyot kacagott ezen, örült a labanc bíró újabb felsülésé- 
nek. Nem csoda, hiszen a helység nagy része szíve sze- 
rint a kurucokat pártolta. 

— Börtönbe záratlak benneteket! — szidta az őrséget 
pogánymódra. — Hát nem tudtatok jobban vigyázni? 

— Instállom, nagyságos főbíró uram — mentegetőd- 
zött az osztrák őrmester. — Mi itt szépen őrködni, 
figyázni... Hát egyszer gyönni az a nagy fényesség, és 
aló mars! A fényesség között elrepülni az fránya akasztó- 
fa! 

— Ha, ha, ha!... Repülő akasztófa! — kacagott 
a tállyai nép. Mert sok volt közöttük, aki jól tudta, hogy 
ügyes emberek csele volt mindez. 

A labanc főbíró pedig csaknem szétpukkant mérgé- 
ben. 

— Sehova se megyünk innen! Poroszlók! Hozzatok 
ácsokat, készítsenek azok rögtön akasztófát! . . . Amikor 
pedig készen lesz, felhúzzuk reá a kuruc bíró uramat! 

A poroszlók azonmód el is mentek, majd hamarosan 


ácsokkal tértek vissza. Nem telt bele jó két óra, már állott 
az új akasztófa! 

— No, kuruc bíró uram, mi a kegyelmed utolsó kí- 
vánsága? — fordult a labanc bíró ellenfeléhez, jóságot 
színlelve. 

Elkomorodott a kuruc bíró, majd határozottan szó- 
lott: 

— Úgysem teljesíti azt kegyelmed, kár az időt veszte- 
getni! 

— Ugyan már miért nem? — adta a nagyot a labanc 
bíró. — Tudom én a regulát! 

— No, ha tudja kegyelmed, akkor figyeljen ide. Né- 
kem az az utolsó kívánságom, hogy szeretnék még egy- 
szer halpaprikással jóllakni. 

— Annak semmi akadálya — szólalt meg a labanc 
bíró. — Van itt a Szerencs-patakban elég hal. 

— De nekem tiszai halból kell, nem holmi pocsolya 
szagúból. Itt van a sokaságban Mátyás szolgám, őt küldje 
el kegyelmed Tokajba, majd fog az a Tiszából halat. 

A labanc bíró — bár kutya átok természetű volt — 
de a halálra ítélt utolsó kívánságát tiszteletben tartotta. 

Egy szó, mint száz, elküldötte hát a Mátyás nevű szol- 
gát lóháton a Tiszához. A gyászos menet eztán vissza- 
tért a helységbe, az emberek a lakóházaikba, a kuruc bíró 
meg a börtönbe. 

Mindenki várta, mikor érkezik vissza a szolgalegény. 
Eltelt egy nap, két nap, de bizony a szolga csak nem tért 
vissza. Ekkor már a labanc bíró is elunta a dolgot. 

— Hát tovább nem várunk, reggel akasztunk! — 
rendelkezett keményen. 

De ebből aztán nem lett semmi! Ugyanis mégazéjszaka 
folyamán a kurucok megszállták a falut. Mátyás, a szol- 
galegény vezette őket ide, a gazdája kiszabadítására. 
Szabad lett a halálra ítélt kuruc bíró. 

— Kölcsönkenyér visszajár — mondotta másnap 
a fogságba ejtett labanc bírónak. — Kegyelmed engem 
többször is fel akart akasztatni, de mindig elrepült az 
akasztófa. Most próbát teszünk. Holnap reggel, ha ott 
lesz a bitófa, felhúzzuk reá. Sok gonoszsága miatt senki 
sem fogja kegyelmed sajnálni. De ha nem lesz ott, akkor 
én szabadon engedem, mehet, amerre lát! 

Persze a kuruc bíró is őrséget állíttatott az Akasztó- 
dombra, nehogy eltűnjön az akasztófa. Fölösleges volt. 
A labanc bíró által ácsoltatott új akasztófa ott ágasko- 
dott a dombtetőn. 

— Nem tűnt el! Nem tűnt el! — ujjongott örömmel 
a nép. — Ez is mutatja, hogy az igazság a kurucok olda- 
lán áll! 

A labanc bíró sápadtan vette tudomásul a valóságot. 

A kuruc bíró megkérdezte: 

— Van-e kegyelmednek utolsó kívánsága? 

— Van, van! — kiáltotta élesen, de hirtelen nem tudta. 
mit is kérjen. Nagy sokára nyögte ki aztán a következőt: 
— Van nekem az istállómban egy fehér lovam, azt hozas- 
sa ide kegyelmed. Utoljára még szeretném látni. 

— Meglesz, meglesz! — ígérte a kuruc bíró, majc 
azonnal parancsot adott, hogy a kért lovat vezessék az 
akasztófa alá. 

— Látta kegyelmed a lovát? — kérdezte a kuruc bíró 

— Láttam — válaszolt a labanc bíró, majd valami! 
kiáltott. Ekkor a fehér ló letérdelt, a labanc bíró pedig 
a hátára pattant. Hatalmasat ágaskodott erre a pompás: 
paripa, majd nagy porfelhőt rúgva hátán a gazdájáva 
örökre eltűnt a dombról. . . 

Hová lettek, merre mentek? Nem tudta senki! 

De nem is firtatták. Örültek, hogy megszabadultak 
a gyűlölt labanc bírótól... Ezután sokáig kuruc bírc 
ítélkezett Tállyán. 


A januári ködös derengésben fázva ébredtek a 
munkácsi várban. Mire a reggel párái felszálltak, a vár 
körül fehéren kezdett villogni a havas mező. Ekkor har- 
santak meg szomorúan a kürtök, és a vár védői meg- 
adásra sorakoztak. Mélyen alattuk, túl a befagyott vizes- 
árkon, nagy tüzek körül melegedtek a bécsi császár 
óstromló katonái. Éppen kétszáznyolcvan évvel ezelőtt 
történt. Megnyílt a várkapu, és kilépett rajta a vár hős 
védője, Thököly Imréné, Zrínyi Ilona. Arca sápadt volt, 
de büszke tekintete nem alázkodott meg a császár tábor- 
noka, a kegyetlen Carafa Antal előtt. 


E napon, amikor két évi ostrom után, már nem lehe- 


tett a várat védeni, a bujdosó Thököly Imre felesége 
kénytelen volt átadni Munkács erős várát a császáriak- 


nak. Zrínyi Ilona első férje Rákóczi Ferenc volt. "két r 


Rákóczi-árva, a tizenhat éves Júlia és a tizenkét 


Ferenc ott fagyoskodott hőslelkű anyjuk mellett. A vár- 


védők kegyelmet kaptak, de Zrínyi Ilonának két yer- 
mekével Bécsbe kellett mennie. Az árvák gyámja Lij ipót 


császár lett, aki helyett azonban Kollonics Lipó bíboros ek Ti 
s a 


rendelkezett velük. Ez a durva lelkű főpap a n 
esküdt ellensége volt. Júliát maga vitte az Orsolya 
cák zárdájába, hogy apácát neveljenek be lőle. 

Néhány nap múlva Ferencet; fókejbbköbs a 


urat, táki hazáját, népét elfelejtve bécsies ás 
A Rákóczi név önmagában is félel. 
császár udvarában, Magy e KESll ; 


Ki is volt II. Rákóczi Ferenc, akir k 1976 
27-én ünnepeljük születése alk are ójá 


gyarország fejedelme is a csá 
dosni kényszemlíől [3 7 


Lelkéből azonban nem tudtá 
Az iskolában kiváló tanuló 
, Egész lényében nem kö 
és járása csupa méltóság 
vélység nélkül, és amilyen n 
séges." Tanulmányai 
egyetemre ment, ahol n 
és haditudományt 
Mire tanulmányi 
lálta Bécsben. Zrínyi 
Törökországba. Rák 
az édesanyját. 

tanácsolta, jegyezze el a császár rokonát, Magdolna 
hercegnőt, hiszen kölcsönösen tetszettek egymásnak, 
A házassághoz azonban a császár engedélye kellett. 
Rákóczi kérésére a császár ezt válaszolta: 

— Lásson előbb világot! Menjen a katolikus világ 
fővárosába, Rómába! 

Róma nagy hatással volt Rákóczira, ahol a világhírű 
festményeket, szobrokat és az építészet alkotásait tanul- 
mányozta. Egy év múlva tért vissza Bécsbe, ahol azzal 
a hamis ere] fogadták, hogy jegyese, Magdolna, meg- 
halt, amíg ő Itáliában járt. Engedélyt kapott a haza- 
térésre. Itthon Sáros vármegye főispánja lett, de nem 
maradt birtokán, családot akart alapítani. Hessen, német 
tartományba utazott, ahol az uralkodó leányát, Mária 
Amáliát kérte feleségül. Az esküvő után jelentkezett 
a holtnak hitt Magdolna, aki levélben tett szemrehá- 
nyást hűtlennek vélt vőlegényének. Ekkor jött rá Rákó- 
czi arra, hogy az udvarban milyen csúnya játékot űztek 
vele. Feleségével együtt azonnal útra kelt, és meg sem állt 
Sárospatakig, a Rákócziak híres váráig, majd különböző 
birtokain élt. A császár környezetében nem bíztak benne, 

lázadó magyarnak tartották ősei miatt. Német nevelése 
és német felesége miatt a magyarok sem bíztak benne 
már azért sem, mert első fia megszületésekor a császárt 
kérte fel gyermeke keresztapjának. 

A török kiűzése után a császár Magyarországot meg- 
hódított tartományként kezelte. Tisztviselői lábbal tapos- 
ták az ország alkotmányát. A régi családok birtokait 
elkobozták, és idegeneknek adták. A német zsoldosokat 
a magyar falvakba szállásolták be. Az elvadult katonák 
kifosztották a falvak népét. A bécsi kormány olyan sú- 
lyos adókat vetett a lakosságra, hogy sokan inkább el- 
bujdostak, hiszen fizetni úgysem tudtak, és a kíméletlen 
adószedők sokszor félholtra verték azt, aki nem fizetett. 
Az ország nagy része protestáns volt, a katolikus udvar 
nem ismerte el a vallásszabadságot, amelyet még I. Rá- 
kóczi György vívott ki, és üldözte a protestánsokat. 
A bécsi rémuralmat Kollonics Lipótnak ez a mondása 
fejezte ki a legjobban: , Magyarországot előbb rabbá, 
azután koldussá, végül pedig katolikussá kell tenni!" 
Egy korabeli magyar énekmondó így siratta a magyar- 
ságot: 


, [degen nemzetre szállott szép országod, 
Tőled elvétetett arany szabadságod." 


Rákócziban csak nagyon lassan érlelődött meg a gon- 
dolat, hogy cselekedjék hazájáért. Megbarátkozott Ber- 
csényi Miklós Ung megyei főispánnal, akivel együtt 
keseregtek a haza sorsán. Látva a szegény nép szenvedé- 
seit, arra gondoltak, idegen segítséggel lehet megszaba- 
dulni a bécsi zsarnokságtól. Ekkor már sejteni lehetett, 
hogy rövidesen kitör a német— francia háború a spanyol 
trón megszerzése végett. A franciák jó szövetségest lát- 
tak Rákócziban, ezért fel is szólították, támasszon fel- 
kelést az osztrák császár ellen. 

Rákóczi levelet írt a francia királynak, megkérdezve 
tőle, milyen segítségre számíthat. Az eperjesi német hely- 
őrségben szolgált egy Longueval nevű belga katonatiszt, 
aki többször volt Rákóczi vendége, és bizalmába férkő- 
zött. Longueval hosszabb szabadságra Belgiumba ké- 
szült. Rákóczi megkérte, vigye el levelét a francia király- 
nak. A tiszt örömmel vállalta a megbízást, mert a bécsi 
udvar kémje volt. Elvitte a levelet a francia udvarba, 
a választ is meghozta, de mindkét levelet bemutatta 
Bécsben. Ez a levelezés elég volt arra, hogy Rákóczit és 
néhány bizalmasát elfogják. Rákóczit sárosi kastélyából 
először az eperjesi börtönbe, majd Bécsújhelyre vitték. 
ahol ugyanoda zárták, ahol nagyatyja, Zrínyi Péter, ki. 
végzése előtt utolsó napjait töltötte. Elfogatásának híré- 
re Bercsényi Lengyelországba menekült. Rákóczi fele- 
sége egy Lehmann nevű százados segítségével megszök- 
tette férjét, akinek szintén sikerült lengyel földre mene- 
külnie. Rákócziszökésének híréreLipót császártízezer fo- 
rint vérdíjat ajánlott fel annak, aki élve elfogja, és hatezei 
forintot megölőjének. Lehmannt kivégezték, Rákóczii 
pedig távollétében fej- és jószágvesztésre ítélték. 

Hegyalja népe forrongott. Vezetőjük, Esze Tamás, 
követeket küldött Rákóczihoz, kérve, legyen a vezérük 
Rákóczi meggyőződve a nép forradalmi hangulatáról 
zászlókat és egy kiáltványt küldött azzal a paranccsal 
hogy csak akkor bontsák ki a zászlókat, ha jelt ad. A nér 
azonban nem várt. Tarpán és Váriban kitűzték a Rákó. 
czi-zászlókat, fegyvert ragadtak, és megrohanták a némei 
őrségeket. A németek és a néptől félő urak a várakbz 
menekültek. Károlyi Sándor főispán azonban legyőzte 
a felkelőket. 

Károlyi hiába győzött, a felkelés tovább terjedt. Mos 
már Rákóczi sem tétovázott. Az 1703. év június 14. nap: 
ján a magyar határra ért, ahol Esze Tamás tarpai jobbágy 
vezetésével kaszával, vasvillával és karddal felfegyverzet 
szegények fogadták. Jövetelének hírére szinte özönlöttel 
hozzá a reménykedő szegények. Így kezdődött az a nagy 
népmozgalom, amely Rákóczi szabadságharca néver 
került a magyar történelembe. 


(Rákóczi életrajzának második részét a KISDOBOS 
februári számában közöljük.) 

"908 József Cegléden gyógyszerész. Kí- 
vülről semmi különös nem látszik rajta: fehér 
a köpenye, ősz a halántéka, kedves a szava. Olyan 
ember, aki húsz esztendeig hallgatott hősi tet- 
éről.Sa Szovjetunió Legfelsőbb Tanácsa BÁTOR- 
SÁG érdemérmével tüntette ki. Hogy miért? 
A második világháborúban Szombathelyen 
e egy tábori kórházban volt gyógyszerész. Ide ke- 
rült a háború utolsó napjaiban 75 sebesült szov- 
jet katona, hadifogolyként. A hadifoglyok életét 
nemzetközi törvény védi. A fasiszták ennek el- 
lenére parancsba adták, hogy likvidálják a sebe- 
s il foglyokat. Likvidálni — ez a szó azt jelenti, 
hogy megsemmisíteni, megölni. Horváth József 


élet t. Egyeseket a felismerhetetlenségig bepó- 
lyált ak, begipszeltek, másokat elrejtettek a kór- 
házban, volt akit a hullaház mellé. Így maradt 


életben 75 szovjet katona. 


"Ho áth Józsi bácsit a ceglédi 4457. Dózsa 
György úttörőcsapat pajtásai gyakran meghívják. 
Tiszteletbeli úttörővé avatták, emberséget, sze- 
rénységet tanulnak tőle — példaként emlegetik, 
szeretik, becsülik. Hiszen tettét nem ő mesélte 
el, hanem szovjet emberek kutatták fel meg- 
mentőjüket! Ő meg mosolyog, és ezt mondja: 

. — Nincs ebben semmi rendkívüli. Megtet- 
tem, mert meg kellett tennem. Minden becsü- 
8 ember ezt tette volna a helyemben, nem 
van 


j "va 


és társai azonban megmentették a halálra ítéltek 


ás előtt , kis Moszk- 
vá"-nak emlegették. Sok volt a kommunista, 
s ugyancsak sok munkát adtak a csendőröknek! 
Amikor 1944-ben közeledett a front, a kom- 
munisták és barátaik fegyvert fogtak. Röplapokat 
terjesztettek és fontos, hadianyagokat szállító 
kocsikat, vonatokat robbantottak. Kemény, föld 
alatti munkához szokott bányászemberek voltak 
valamennyien. A lakosság, ahol tudta, segítette a 
harcukat. Élelemmel, híradással, emberek men- 
tésével. Sok bányászpartizán hozzátartozóját fog- 
ták el a fasiszták, krz NER e últották lerom- 
bolták. Végül is a megtorlás elől az Anna-völgyi 

bánya egyik nyolc kilométeres összekötő alagút- . 
jába vezették a lakosságot. Nagy harcok voltak 

erre, s nagyszerű embérek vezették azokat. —. 

A 2961. Rákóczi Ferenc nevét viselő úttörő- 
csapatnak 326 tagja van. Büszkék községük ne- 
vezetes múltjára. A partizán veteránokat rend- 
szeresen elhívják ünnepeikre s a hétköznapi ese- 
ményekre egyaránt. Ott élnek valósággal az út- 
törőcsapatban. Avatáskor a vörös nyakkendőre, 
s a kék kisdobosra ők írják a nevüket. Ez emlék, 
őrzik valamennyien. Ha valakinek a próbaköny- 
vébe is bekerül egy veterán neve, az a legna- 
gyobb kitüntetésnek számít. Zgyerka Pál elvtárs, 
a Bányász szakszervezet elnöke is itt él Sári- 
sápon. Nyugdíjas bányász. Egyik unokája, a nyolca- 
.dikos hosszú, szőke copfos Nóra hozza-viszi a 
híreket, meghívókat neki. Még a környékbeli köz- 
ségekbe is elhívják, s ilyen látogatásra SSORÁSÓOT 
fáradt! Partizán hagyományok, hősi múlt. . 

Vajon a Rákóczi nevét viselő fétárőcsapat Köz 
gyan készül a Rákóczi-évfordulóra? 

Játékkal és vidáman! Ez a válaszuk. Errefelé 
a lányok erélyesek, határozottak, az őrsi neve- 
ken is meglátszik ez. Tigris, Űrhajós — ilyen 
nevek akadnak! S a fiúké — Tyereskova! Hogy 
miért ezt választották? Takács Zoli ezt mondja: 
a nők nemzetközi évét tisztelték az első űrha- 
jósnő nevének választásával. 

Nagy akadályverseny lesz tavasszal, Rákóczi 
jegyében. S hogy a régebbi és a közelebbi múlt 
találkozzék, kiket hívhatnának meg védnöknek, 
mint Sárisáp nevezetes bányász-hőseit? 

Húsz éve történt . . . 1956-ban, az úttörő- 
mozgalom tizedik születésnapján jubileu- 
mi nagytábor volt Tihany-Aszófőn. 11 altábor 
1400 úttörője vert sátrat a félszigeten. A Pest 
megyei pajtások is nagy lelkesedéssel készü- 
lődtek. Amint a szántódi révnél más megyék 
küldötteivel találkoztak, kicsit irígyen hallgat- 
ták saját maguk készítette dalaikat, csatakiáltá- 
saikat. Hát csak éppen Pest megyének nincsen 
csatakiáltása? Ezt nem hagyhatták ennyiben! 
Gyors agytorna következett, s a Balaton vizén, 
Tihany és Szántód között, a kompon megszü- 
letett a csatakiáltás, az, melyet Pest megye 
kisdobosai és úttörői ma is olyan vidáman és 
harsányan , csatakiáltanak" : 


— Dirr bele, durr bele, rá bele, bele, 
Hajrá, hajrá Pest megye! 


A táborban meg annyira belejöttek, hogy 
még egyet kitaláltak a pajtások: 
— Sok sátor, nagy tábor, nagy tábor, 
sok sátor, 
Zöld erdő — Aszófő — hurráááá! 


Amikor a miniszter is muzsikált... 
1950-ben, a püspökhatvani pajtások úttörő- 
zenekara és népi együttese részt vett a kultu- 
rális seregszemlén, Aszódon. Hosszú munka 
előzte meg fellépésüket. Először is hangszerek 
kellettek, s azok bizony akkor sem két forint- 
ba kerültek. Kértek kölcsön citerát, harmo- 
nikát, a községi tanács dobját. A fésűkre se- 
lyempapírt tettek, ha más nincsen, azis pótolja 
a hangszereket! A színes-szép népviseletű lá- 
nyok, pitykés ingű fiúk tánca és muzsikája fer- 
geteges sikert aratott! Első díjként a megyei 
tanácstól 10 furulyát és 5 citerát kaptak. 
A Népművészeti Intézet kiküldte Grubner 
Gyula furulyaművészt, hogy csináljon Püspök- 
hatvanban furulyákat és a zenekar részére 
összhangosítson népdalokat. Béres János furu- 
lyaművésztől még 10 rézfurulyát kaptak. 1952- 
ben az akkori művelődésügyi miniszter, Dar- 


vas József meglátogatta a zenekart. Éppen pró- 


báltak. Olyan szépen játszottak a pajtások, 
hogy a miniszternek is kedve kerekedett egy 
kis muzsikára. Egész este a gyerekekkel együtt 
citerázott. Ma is emlegetik faluszerte azt a régi 
estét. Pedig negyedszázad telt el azóta. 


Komló-— Tata, RimócésÉlőszállás. Mesz- 
sze van egymástól ez a négy helység, mégis, 
egy hírbe kerültek! Méghozzá jó hírbe! Kom- 
lón a nevezetes bányászvárosban ez év végén 
nyitja meg kapuját az új úttörőház. 

Tatán viszont ősszel elkészül, s már javában 
játszanak, dolgoznak benne. A rimóci 3511-es 
Rákóczi Ferenc úttörőcsapat mozgalmunk 30. 
születésnapjára a községi tanácstól csapatott- 
hont és játszóteret kap. Az előszállási pajtások 
új csapatotthonához maguk is hozzájárultak: 
a borsószedésért kapott pénzükön parkettáz- 
ták ki azt. 

Írjátok meg szerkesztőségünknek — és raj- 
zoljátok le — milyen a ti úttörőszobátok, kis- 
dobos kuckótok! 


A Tüskevár írójára emlékeztek 

Lutra, Csi nevét, a tüskevári vakáció tör- 
ténetét jól ismeritek. Könyvben olvastátok 
s a televízió is vetítette több ízben a Tüske- 
várról szóló filmet. Írójukra, Fekete Istvánra 
emlékeztek Budapesten, és a Tárogató út 77. 
számú házat, ahol élt és alkotott, emléktáblá- 
val jelölték meg. Írjátok meg ajkai pajtások, 
vajon szülővárosában úttörő, vagy kisdobos 
raj, utca, játszótér viseli-e a nevét? 


Indiánok, Mohikánok, Winnetou őrsök, 
figyelem! Nektek szólunk most! Legutóbb 
Dorogon Fekete Ferenc pajtás a Petőfi iskolá- 
ból azt kérte, hogy írjunk az indiánokról, éle- 
tükről, szokásaikról. Kívánságát, íme teljesít- 
jük. 

Egész Amerika területén harmincöt millió 
indián él — tehát több mint háromszor any- 
nyian vannak, mint hazánk lakói. Mohikánok 
is vannak .még, kb. ötszázan, s egy részük az 
USA Strockbridge rezervációjában (védett 
területen), illetve a kanadai delavárok földjén 
él. Unkasz, a Róka, , Az utolsó Mohikán" tör- 
ténelmi esemény volt, valóban élt. 1606-ban 
született és 1683-ban halt meg, tehát aránylag 
hosszú életű volt. Cooper a regényíró azzal 
a szándékkal mintázta meg róla ,az utolsó 
mohikán" alakját, hogy a valóságban soha se 
legyen utolsó mohikán, ne haljon ki a törzse! 
A törzsek sasvijjogással kezdték a háborút elő- 
készítő haditáncokat, s az ütközetekbe is így 


vágtattak. A sas hangja , VHI", vagy ,PHI, 
s ez sok torokból félelmetesen hangzik! Pró- 
báljátok ki, s közben a mutatóujjatokkal ütö- 
gessétek a szájatokat! 


Az indiánok öltözéke érdekes és szép. Vala- 
mikor az amerikai sündisznó belül üreges tüs- 
kéit festették be és varrták fel ruháikra, ma 
porcelán gyöngyöt fűznek fel inkább. Vörös, 
kék, sárga, fehér és fekete szerepel a díszíté- 
seken. Ahány törzs, annyi a díszítő motívum. 
Az ábrák jelentenek is valamit: vadászatra 
sikert hoznak, védenek a betegségtől stb. 
A mokasszinok, köntösök, lábszárvédők és 
homlokszalagok mintáiból leolvashatja a hoz- 
záértő a viselő tulajdonságát vagy akár egész 
életrajzát. A viselt sastollakról ugyanezt olvas- 
hatjuk. Minden toll a törzsi tanács által elis- 
mert érdem jelképe. A sima végű sastoll 
TETT-toll, ha bojtos a vége, akkor NAGY- 
TETT-toll. Vagyis olyan, mint a katonák mel- 
lén a kitüntetés. 


Az indiánok szívósak és kitartóak a munká- 
ban is. Nem ismerik a tériszonyt s a vele járó 
szédülést, ezért napjainkban szívesenalkalmaz- 
zák őket a felhőkarcolókban — ablakmosónak. 


Januári mellékletünk: botpaládi lakó- 
ház. Vágjátok ki mellékletünket, s a szaggatott 
vonal mentén hajtogassátok. A felirat szerint 
ragasszátok a megadott helyre a tetőt, A-val 
jelölt részt az A-hoz, B-vel jelöltet a B-hez. 
A kémény elkészítésénél legyetek óvatosak, 
mert az oldalaknak nemcsak egymáshoz, ha- 
nem a tetőrészhez is illeszkedniök kell! A raj- 
zon lyukacskákkal jelölt részbe gyufaszálak 
kerülnek, ezek a tornác oszlopai. Pontosan 11 
darab, 28 milliméter nagyságú kell hozzá. 

Ha elkészültök a botpaládi lakóházzal, állít- 
sátok kis gyűjteményetekbe! Annyit tudjatok 
róla, hogy a kemencéje a pitvarban van, szabad- 
kéményes, a szobájában meg vályogtűzhelynél 
melegedtek. Konyhája, kamrája, szobája van. 
Ha Szentendrén jártok télen vagy nyáron —, 
a Szabadtéri Múzeumban megtaláljátok! 


Amikor itt a tél . . . Január van, s odakint 
hull a hó. Milyen egy igazi, téli kisdobosössze- 
jövetel? Először is legalább negyed, de még 


inkább félórát töltsetek odakint, az udvaron, 
vagy játszótéren, esetleg a parkban. Ehhez 
fogadjátok meg a jótanácsot: öltözzetek réte- 
gesen! Melegítő alá pulóver, ing, vagy blúz — 
sapka, sál, és természetesen kesztyű. Felső- 
kabát helyett pedig a népszerű orkán-anorák 
kellemes és főképpen víz- vagyis , hóhatlan" 
— viselet. I 


Hogy mit játsszatok? Íme: 

Célbadobás hógolyóval 

Készítsetek kartonlapból, vagy hungaro- 
cellből egy négyzetméternyi céltáblát. Ezt 
rögzítsétek, s a táblától 10—15 lépésre húzza- 
tok a földön egy vonalat. A játékosok hóból 
öt-öt, tojásnagyságnyi hógolyót gyúrnak, és 
sorrendben célba dobnak. A dobás nyomai 
a céltáblán jól látszanak. Az nyer, akinek a leg- 
több találata van. Persze, céltábla helyett el- 
képzelhető felfüggesztett konzervdoboz is, 
benne kavicsdarabbal. Ez a találatot jelzi is, 
mert zörög! 


Jó játék a kocsiverseny is. 

Három pajtás kezet fog, a középső guggol, 
a két szélső meg húzza őt. Kijelölitek a célt, 
s a , kocsik" jelre indulnak. Az a kocsi győz, 
amely leghamarabb ér a kitűzött célba. Fontos 
a jó összjáték és az, hogy a legkönnyebbet húz- 
zák, s az ne lépjen, csak csússzon! 

A szobában bent 

a napi feladatokon, beszámolókon kívül, 
játsszatok is. Mindig van egy kedvenc játék, 
s különösen, ha zálogosdival párosult, jókat 
nevettek. Igen ám, de a zálogkiváltás módja 
mi lehet? Például: MONDJ EGY NYELV- 
TÖRŐT! Csinos, csíkos cinkcsészében cukros 
csirkecomb. Kilenc kulcsa, pince kulcs. Jó 
nyár vár rája! A RÁKMONDAT mondása is 
érdekes. Ez olyan mondat, mely visszafelé ol- 
vasva is ugyanazt az értelmet adja. Például: 
A FASORI PAP PAPIROSA FA. GÉZA, KÉK 
AZ ÉG! TE MEZŐ, NEVELED ELEVEN ŐZE- 7 7 § 
MET! Találós kérdést is fejthettek. Íme: Az , e 
vagyok, aki vagyok, és mégsem vagyok az, aki ; 
vagyok, mert ha az lennék, aki vagyok, nem 
volnék az, aki vagyok, ki vagyok? — (színész) 


Melyik virág virít télen, s hervad el nyárra? 
(a jégvirág) 


Jó mulatást! 


NV TaMEN [7 

Vaddisznók etetése az erdőben 
Lajkó Cecília rajza, Kecel 


Legkedvesebb levelem janu- 
árban. , Kedves Űr Kata! Örömmel 
újságolom, hogy átköltöztünk az új 
iskolába. Eddig váltott tanítás volt, 
és nekünk alsósoknak délután kellett 
járnunk. Most már másképp lesz! 
Boldogan ismerkedünk a modern 
berendezéssel. De nemcsak gyö- 
nyörködünk! Eddig 48 óra társadal- 
mi munkát végeztünk. Segítettünk 
költözni, berendezkedni. Most régi- 
ségeket gyűjtünk, azzal díszítjük az 
új iskolát. Szeretettel köszönt 

Kótai Anita 4. o. kisdobos 
7551 Lábod, Jókai út 21." 


Milyen a jó őrsvezető? Forgács 
Melinda kisdobos (6916 Ambróz- 

falva, Mező Imre út 11.) szerint: 
uLegalább hetente szervezzen őrsi 
gyűlést. Törődjön az őrs tagjaival, 
adjon tanácsot mindenféle ügyeik- 
ben." 

Németh Eszter (9200 Mosonma- 
gyaróvár, Móra út 3.) véleménye: , Az 
őrsvezető elsősorban kedves és ba- 
rátságos legyen. Vegyen részt minden 
őrsi összejövetelen. Segítse bajba ju- 
tott társait. Legyen szorgalmas és 
jókedvű; inkább elnéző, mintsem 
szigorú." 

Nagy Annamária úttörő (2766 Tá- 
piószele, Ceglédi út 61.) úgy gondol- 
ja, az töltheti be igazán jól a tiszt- 
ségét, aki pontosan tudja, mi a teen- 
dője. Saját tapasztalata alapján mondja 
ezt: most volt őrsvezetőképző tábor- 
ban. Sok ötlettel, új tudással jött 


haza, azóta még nagyobb kedvvel 
végzi a munkáját. 


Kincskeresők. Szarvas Éva kis- 
dobosnak (8900 Zalaegerszeg, Ko. 
vács Károly tér 6.) könnyű dolga van! 
Vállalta, hogy megkeresi csapatuk 
első úttörőit. Jó nyomon indult; 
megtalálta először a tanító nénijüket, 
Most már csak hallgatnia kell a régi 
történeteket és elindulni a névsor 
alapján. i 

Múltkorában már írtam a nagy- 
bajcsi Ibolya őrsről ; szorgalmas kincs- 
keresők! Ebben az évben népi szo-. 
kásokat, hiedelmeket gyűjtenek. Szí 
vesen bemutatják az érdeklődőknek. 
Címük: Ibolya őrs, 9063 Nagybajcs, 
Általános iskola. e 

Varga Eszter (3553 Kistokaj, Petőfi 
Sándor út 16.) a Gyöngyvirág őrs ve- 
zetője. Ők Szőnyi Márton, Ságvári 
Endre és Bajcsi-Zsilinszky Endre élet- 
rajzát tanulmányozták. Kérik azokat 
a kisdobosokat, akiknek képe, újság- 
cikke, érdekes adata van róluk, küld 
jék el nekik. i 

Gajdó Tamás. kisdobos azt a felada- 
tot kapta, hogy engem tudósítson. 
Megtette. Én meg szívesen adom to-. 
vább a hírt. Rajuk Móra Ferenc nevét 
viseli. Ellátogattak hát Szegedre. Nem- 
csak megtekintették a Móra Múzeu- 
mot, hanembemutattak egykisemlék- 
műsort is, névadójukról. Ezután Kis- 
kunfélegyházára utaztak. Koszorút 
helyeztek el Móra Ferenc szülőházán. 
Szívesen küldöm címüket mindazok- 
nak, akik , névrokonokat" keresnek, 
így például a salgótarjáni Móra Ferenc . 
rajnak. Tehát: Gajdó Tamás, 2424 
Előszállás, Vöröshadsereg út 29. 

A mártélyi elsős kisdobosok ere-. 
detileg a Cica-mica nevet viselték. 
Most megváltoztatták Kincskeresőre. 
Elhatározták ugyanis, kincset keres-. 
nek, mégpedig a környék halászati 
emlékeit. Már sikerült is elkérni 
Jenci nagyapjától a régi varsát, azt Ír- 
ják. A kisdobos szobában helyezték 
el. Már van ott egy hatalmas halász- 
ladik, amit a Mókus őrs , gyűjtött". 
Szívesen üldögélnek benne  vala- 
mennyien. (Címük: 6636 Mártély, 
Általános iskola.) 

További kincseket, örömet, sikere- 
ket kíván minden kisdobosnak az új 
évben is 


Mindegy nekem, 
ha nyár, ha tél — 
Szabad vagyok, 
akár a szél. 
Naphosszat 

az utcát járom, 
vígan élem 

a világom. 
Dolgozni? Hm! 
Ugyan minek?! 
Ilyen dolga 
nincs senkinek ! 
Minden szép 

és jó is volna, 
csak a gyomrom 
ne korogna. 

De sebaj! 

A szám kitátom, 
sült galambból 
kettő, három 
majd csak berepül 
a számon. 


VIDA GYŐZŐ rajza 


— Mi kéne, ha vóna? 

— Három mázsa bóha. 

— E meg miféle beszéd? 

Elitta kend az eszét? 

— Dehogy ittam, alszom folyton. 
Hej, pedig de sok a dógom. 
Süthet hasomra a nap. 

Kokas kukorékolhat. 
Zöröghetnek szekerek — 

En biz fel. nem serkenek. 

Ha majd megcsíp ezer bóha, 

fel is ugrom nagykínomba? 

s úgy megköszönöm, hogy az álom 
napszálltig rám ne találjon. 

Nem szokás ugyan de mi mégis macit c 
egyéb állatokat szabunk vaowv ra 


gasztunk. Elsőnek habszivacsból legyen a ma- 
ői. Háztartási boltban mos mosogató 
szivacsnak olcsón árulják a ! inyvkék vagy 
sárgás habszivacsdarabkáka ből tenvéi 


nyi elegendő jelenleg. Filctol rajzold elő 
A macit (1.), majd éles ellóval vágd körül. H 
egy fülét, vagy végtagját véletlei levágnád 
Semmi baj, Technokollal visszaragaszthatod 
2. ábránk mutatja, hogy a készre vagdosott 
Macit színes vászondarabkákból kiszabott 
fühácskákkal öltöztetheted is. De az sem 
Szégyen, ha egy macinak nincs ruhája! 

Régi kalapokból maradt színes filcből ! 
Szabhatsz állatfigurákat (3.), ezekre a szemet 
örrot, szájat, ruhát nem rajzolod, hanem má 
színű filcdarabkákból kivágva szépen felra- 
gaásztod. Ha szeretsz varrni, úgy ragasztás hi 
lyett szegőöltéssel varrhatod le a rátett dara 
kákat, a figura szélét pedig pelenl röltéssel 
varrd körül (4.). Ragasztott, vagy varrott d 
Szekkel cifrázott filc könyvborítót (5.), vagy 
órarendet, különmunkarendet tartó falidíszt 
is"készíthetsz (6.). Utóbbira nes muanyag 
Huhacsipeszekkel váltogathatóan illesztheted 
fel a rajzlapdat ibkát, amelyen a szénen felírt 
SEL NEM FELEJTENDŐK " láthatók. A csi- 
pDészeket melegített szeggel átfúrva, fall gy 
dolcoldalba vert szegekre al atod az eg 

1. Képrejtvény 


2. A betűrejtvényben hat HÓ-val kezdődő szó szerepel. 
A szócska után következő első betűt, valamint a betűk 
számát megjelöltük. Melyek ezek a szavak? 


3. Keresztrejtvény 


Vízszintes 2. Föld alatt tartózkodó állat. 8. Budapesti Köz- 
lekedési Vállalat — rövidítve 11. Az áram, vagy a zötykö- 
lődő kocsi teszi 12. Beteggondozóra 13. Építőanyag 14. 
Hézag 15. Növényvédelmi terület közismert latin neve 
18. LÁR. 19. Égitest — és napszak e nélkül az égitést 
nélkül 22. Átnyújt 24. Nagyméretű, teherszállító gépko- 
csi 26. Nógató szócska 27. Eladásra kínál 28. Itt is található 
a vízszintes 15. 29. Áramátalakító 30. Eloszt — végtelenül 
32. Régi fém ivóedényt 33. Kugli 34. p 35. Előkelő 


Függőleges 1. Apátlan, anyátlan lányok 2. Itt is található 
a vízszintes 15. 3. A csíkos, exotikus állatot árusító 4. Itt 


is található a 15. alatti 5. Dalmű 6. Csodálkozást kifejező, 
népies felkiáltás 7. Magánhangzó nélküli delta 8. Felhős 
9. Finom édesség 10. Fém 16. London folyója — magyaro- 
san 17. Főzelék, mely a néphit szerint szépít 20. Díszes 
épület 21. A szájüreg és a garat között átvezető rész, 
melyre különösen télen jó vigyázni! 23. Magyarul: ho- 
mokszín 24. Minden áron nyerészkedő, üzletelő ember 
neve régiesen 25. Római 2 31. A felsőfok képzője 32. 
Kérdő névmás 33. TN. 

Beküldendő: a vízszintes 15. és 18., és a függőleges 2. és 4. 
4. Betűrejtvény: Milyen finom, téli csemegét ejtett ki 
a zacskóból ez a fiú? Olvassuk össze megfelelő sorrendben 
a betűket! í j 
Rejtvényfejtők, figyelem! December-január-február 
havi megfejtéseteket egyszerre, február 25-ig küldjétek 
szerkesztőségünk címére! Tehát a decemberi és januári 


megfejtést tegyétek el egyelőre! 

Három madár száll a hegyen által, 
mind a három jelet hoz szájával, 
búzakalászt hoz nekiink az első, 
másodiknak szájában a szőlő, 
harmadik hoz erőt, vigasságot. 
Amelyik a búzakalászt hozza, 
alászáll az a bácskai síkra, 

bőven terem a Bácskában búza. 
Amelyik a szőlőfürtöt hozza, 
alászáll az a Fruska-gorára, 
Fruska-gora bőséges lesz borban. 
Amelyik hoz erőt, vigasságot, 
ideszáll a házunk asztalára; 
egészségre kelünk, vigasságra! 


Délszláv népköltés 
Fordította Nagy László 


